Wilhelm Ostwald

Friedrich Wilhelm Ostwald (Vilhelms Ostvalds; 2. syyskuuta 1853 Riika – 4. huhtikuuta 1932 Leipzig, Saksa) oli baltiansaksalainen kemisti. Vuonna 1909 hän sai Nobelin kemianpalkinnon työstään katalyysin, kemiallisen tasapainon ja reaktionopeuden parissa.

Wilhelm Ostwald syntyi perheensä kolmesta lapsesta keskimmäisenä ja hänellä oli kaksi veljeä. Vuonna 1875 hän valmistui Tarton yliopistosta. Siellä hän myös saavutti filosofian tohtorin arvonimen Carl Schmidtin ohjauksella vuonna 1878. Ostwald opetti Tartossa vuoteen 1881 asti, jonka jälkeen hän opetti Riiassa vuoteen 1887.

Vuonna 1880 hän meni naimisiin Helene von Reyherin kanssa. Heille syntyi viisi lasta, joista tunnetuin lienee Wolfgang Ostwald, joka tutki kolloideja. Vuonna 1887 Ostwald muutti Leipzigiin, jossa hän työskenteli lopun elämäänsä. Hänen tunnettuja oppilaitaan olivat muun muassa Arthur Noyes ja Willis Rodney Whitney.

Ostwald tunnetaan myös keksinnöstään valmistaa ammoniakista typpihappoa. Hän kuului International Committee on Atomic Weightsiin ja esitteli moolin tieteelle. Lisäksi Ostwald oli innokas amatöörimaalari, joka valmisti itse väriaineet.

Ostwald arvosteli kielitieteen harjoittamista. Hän ei pitänyt sitä tieteenä ollenkaan. Lauri Hakulinen on esittänyt tähän arvostelunsa kirjassa Kielen opissa.<ref>Kielen opissa – tutkielmia kielitieteen alalta, ensimmäinen kirjoitus Kielitieteen yleissivistyksellisestä merkityksestä</ref>

 Julkaisut 
 Grundriss der allgemeinen Chemie. Leipzig: Engelmann, 1900.
 Grundriss der allgemeinen Chemie''. 5th ed. Dresden: Steinkopff, 1917.

Lähteet

Aiheesta muualla 

 Elämäkerta Nobel-säätiön sivuilla. 

Baltiansaksalaiset
Nobelin kemianpalkinnon saajat
Saksalaiset kemistit
Vuonna 1853 syntyneet
Vuonna 1932 kuolleet